
 29.6.2017
 BG
 Официален вестник на Европейския съюз
 L 166/1
 РЕГЛАМЕНТ ЗА ИЗПЪЛНЕНИЕ (ЕС) 2017/1145 НА КОМИСИЯТА
 от 8 юни 2017 година
 относно изтеглянето от пазара на някои фуражни добавки, разрешени в съответствие с директиви 70/524/ЕИО и 82/471/ЕИО на Съвета, и за отмяна на неактуалните разпоредби, с които се разрешават посочените фуражни добавки
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 10, параграф 5 от него,
 като има предвид, че:
 (1)
 В Регламент (ЕО) No 1831/2003 се предвижда разрешителен режим за добавките, предвидени за употреба при храненето на животните, и се посочват основанията и процедурите за предоставянето на такова разрешение. По-конкретно в член 10, параграф 2 във връзка с член 10, параграф 7 от посочения регламент се предвиждат специални процедури за повторната оценка на добавките, разрешени в съответствие с Директива 70/524/ЕИО на Съвета (2) и Директива 82/471/ЕИО на Съвета (3).
 (2)
 С член 10, параграф 5 от Регламент (ЕО) No 1831/2003 Комисията се задължава да приеме регламент, с който се изтеглят от пазара фуражните добавки, които са вписани в Регистъра на фуражните добавки на Общността като съществуващи продукти и за които не са подадени заявления в съответствие с член 10, параграфи 2 и 7 от Регламент (ЕО) No 1831/2003 преди срока, предвиден в посочените разпоредби, или за които е подадено заявление, но впоследствие то е било оттеглено. Поради това тези фуражни добавки следва да бъдат изтеглени от пазара. Тъй като в член 10, параграф 5 не се прави разграничение между разрешенията, издадени за ограничен срок, и разрешенията, издадени безсрочно, от съображения за яснота е целесъобразно да се предвиди изтеглянето от пазара на фуражните добавки, чийто срок на разрешенията вече е изтекъл в съответствие с Директива 70/524/ЕИО.
 (3)
 В резултат от изтеглянето от пазара на фуражните добавки е целесъобразно да се отменят разпоредбите, с които те се разрешават. Поради това регламенти (ЕО) No 2316/98 (4), (ЕО) No 1353/2000 (5), (ЕО) No 2188/2002 (6), (ЕО) No 261/2003 (7), (ЕО) No 1334/2003 (8), (ЕО) No 1259/2004 (9), (ЕО) No 1288/2004 (10), (ЕО) No 1453/2004 (11), (ЕО) No 2148/2004 (12), (ЕО) No 255/2005 (13), (ЕО) No 358/2005 (14), (ЕО) No 521/2005 (15), (ЕО) No 600/2005 (16), (ЕО) No 833/2005 (17), (ЕО) No 943/2005 (18), (ЕО) No 1206/2005 (19), (ЕО) No 1458/2005 (20), (ЕО) No 1810/2005 (21), (ЕО) No 1811/2005 (22), (ЕО) No 2036/2005 (23), (ЕО) No 252/2006 (24), (ЕО) No 773/2006 (25), (ЕО) No 1284/2006 (26) и (ЕС) No 1270/2009 (27) на Комисията следва да бъдат съответно изменени, а регламенти (ЕО) No 937/2001 (28), (ЕО) No 871/2003 (29), (ЕО) No 277/2004 (30), (ЕО) No 278/2004 (31), (ЕО) No 1332/2004 (32), (ЕО) No 1463/2004 (33), (ЕО) No 1465/2004 (34), (ЕО) No 833/2005, (ЕО) No 492/2006 (35), (ЕО) No 1443/2006 (36), (ЕО) No 1743/2006 (37), (ЕО) No 757/2007 (38) и (ЕО) No 828/2007 (39) на Комисията следва да